SKRIFTLIG FORESPOERGSEL E-2545/97 af Mihail Papayannakis (GUE/NGL) til Kommissionen (24. juli 1997)

Om: Databank for priser paa farmaceutiske produkter

Paa grundlag af Bangemanns svar paa Kommissionens vegne paa min forespoergsel nr. E-1486/97 ((EFT C 391 af 23.12.1997, s. 89.)), hvori det blev meddelt, at det ikke var lykkedes at indsamle oplysninger med henblik paa at sammenligne priserne paa farmaceutiske produkter i de enkelte EU-medlemsstater, anmodes Kommissionen om at besvare nedenstaaende spoergsmaal:

1. Hvornaar indledtes projektet med oprettelse af en databank for priser paa farmaceutiske produkter? Hvornaar blev Kommissionen klar over, at dette projekt var umuligt at gennemfoere?

2. Hvor store beloeb blev betalt for at oprette databanken for priser paa farmaceutiske produkter gennem ISPRA-instituttet i Italien?

3. Kommissionen valgte ifoelge sit svar til sidst at loese problemet ved at indhente de fornoedne oplysninger fra markedet. Hvorfor kan »markedet« og ikke Kommissionen indhente disse noedvendige informationer?

4. Kommissionen naevner, at det er overordentlig vanskeligt at skaffe fyldestgoerende og trovaerdige data, som regelmaessigt informerer om samtlige medlemsstater, og det er derfor risikabelt at foretage sammenligninger. Hvorfor vil oplysninger, der indhentes af selskaber, der foretager markedsundersoegelser, vaere fyldestgoerende og trovaerdige, og hvorfor vil det ikke vaere risikabelt at sammenligne disse oplysninger?

Svar afgivet paa Kommissionens vegne af Martin Bangemann (29. september 1997)

1. Arbejdet med oprettelse af en databank for priser paa farmaceutiske produkter blev paabegyndt i 1997. Det oprindelige projekt, Ecphin, sigtede paa at oprette en databank paa grundlag af frivillige bidrag fra medlemsstaternes myndigheder. Det indebar tre maalsaetninger:

- udarbejdelse af en model til identificering af laegemidlerne i databanken

- oprettelse af et informatiknet til at forbinde medlemsstaterne til databanken

- regelmaessig opdatering af databanken.

De to foerste maal er opnaaet. Modellen anvendes paa nuvaerende tidspunkt og Ecphin-nettet er prototypen for det nuvaerende EudraNet. Det har derimod vist sig umuligt at faa alle medlemsstaternes myndigheder til at forsyne databanken med oplysninger inden for et aftalt tidsrum. Kun nogle faa medlemsstater har indsendt oplysninger, og disse oplysninger er mangelfulde og goer det ikke muligt at foretage en paalidelig sammenligning.

2. Ecphin-projektet blev gennemfoert med institutionel stoette fra Kommissionens faelles forskningscenter.

3. Da det ikke var muligt at faa medlemsstaternes myndigheder til regelmaessigt og fuldstaendigt at ajourfoere databanken, besluttede Kommissionen til sidst at offentliggoere et udbud om regelmaessig levering af oplysninger om laegemiddelpriser, som indsamles samtidig i alle medlemsstaterne af en virksomhed, der er specialiseret i denne type arbejde. Kommissionen kunne utvivlsomt selv indsamle disse oplysninger, men dette ville vaere betydelig mere kostbart end at anvende en virksomhed, som allerede ligger inde med disse oplysninger med henblik paa andre klienter.

4. Under Ecphin-projektet leverede medlemsstaterne oplysninger, der var indsamlet paa forskellige tidspunkter, for at opfylde forskellige behov og under forskellige forhold, hvilket gjorde de risikabelt at foretage sammenligninger. Kommissionen har i sit udbud specificeret, at oplysningerne skal indsamles paa samme tidspunkt og i henhold til identiske metoder i alle medlemsstaterne, saaledes at det er muligt at foretage sammenligninger, naar det samme produkt er disponibelt i flere medlemsstater.